Forssan Formula Karting -kerho
Uitontie, Forssa
www.forssanfk-k.net

TOIMINTAKERTOMUS vuodelta 2010

Yhdistyksen tarkoituksena on kehittää, tukea ja ohjata nuorten formula karting -harrastusta Forssan seudulla.

HALLITUS

Hallitus valittiin 22.3.2010. Hallitus järjestäytyi seuraavasti:

Puheenjohtaja: 	Petri Leppä
Sihteeri: 			Niina Behm
Rahastonhoitaja: 	Ulla Suonpää
Jäsenet: 			Pekka Behm	
					Marko Haapala
					Keijo Kivistö
					Petri Leppä
					Jukka Mäenpää
					Jari Nikula 
					Ville Pajula   

					

Yhdistyksen kokoukset ja jäsenistö

Kokoukset

Yhdistyksen sääntömääräinen kevätkokous pidettiin 22.3. 2010 ja syyskokous 13.10.2010. Lisäksi osa hallituksesta kokoontui vapaamuotoisesti lähes viikoittain junnuiltojen merkeissä.

Jäsenet

Toimikauden lopussa yhdistyksessä oli 60 jäsentä. Uusia jäseniä liittyi 9. Vaikka jäsenmäärä hieman laski edellisvuodesta, on jäsenistö nyt ollut aktiivista ja sitoutunutta. 

Talous

Yhdistyksen talous on kunnossa ja maksuvalmius hyvä. Toimintaa on rahoitettu jäsenmaksuilla, kannatusmaksuilla, vuokra-auto-, kioski- ja kilpailutoiminnalla. Talous kohentui verrattuna edelliseen tilikauteen.

Muu toiminta

Ffk-k kutsuttiin mukaan kaupungin koordinoimaan Liikuntapassi-projektiin, jonka tarkoituksena oli tutustuttaa 1.- ja 2.-luokkalaisia eri liikuntamuotoihin. Kerhon osalta projekti onnistui loistavasti, kun karting oli yksi suosituimmista lajeista. Toteutus tapahtui  syyskuussa neljänä peräkkäisenä maanantai-iltana. 

Rataa korjattiin loppukesästä. Projekti jatkuu toimintakaudella 2011.

Akk:n valmennusryhmäläisiä tuettiin maksamalla urheiluopistolla järjestetyt leirit.

Pikkujoulua vietettiin Viihdeuimala Vesihelmessä uiden ja maukkaasta ruuasta ja juomasta nauttien.

Tiedottaminen

Tiedottamiseen käytettiin kerhon kotisivuja. Paikallislehdessä julkaistiin lisäksi  Hämeen harrastajakiertueen osakilpailusta juttu, jossa kerrottiin myös radalla tapahtuvasta muusta toiminnasta. 

Sisäinen tiedottaminen on hoidettu pääosin sähköpostitse. Junnuillat ovat mahdollistaneet myös suullisen tiedottamisen. 

Radan ilmoitustaulua on käytetty kilpailuista tiedottamiseen.

Lopuksi

Forssan Formula Karting -kerhon toimintakautta 2010 on leimannut aktiivinen suunnittelu- ja kehitystyö.

Forssassa 10.4.2010